text: Vandmand svømmer til Horns Rev
  05 marts 2018 kl. 14.42
  Han har før svømmet over Storebælt og fra Kalundborg til Samsø. Nu prøver havsvømmeren kræfter med Horns Rev.
  Selvom vandtemperaturen lige nu ligge på minus en grad, så stopper det ikke Morten Jørgensen Vesterager fra at hoppe i Vesterhavet på sin ugentlige svømmetur.
  Han er havsvømmer og har igennem de sidste 10 år svømmet flere lange strækninger over havene omkring Danmark. Lige nu træner han til en tur ud til Horns Rev.
  - Vi svømmer ud fra Fanø til starten af Horns Rev. Det ligger omkring 18-20 kilometer ude. Så håber vi at strøm og vind er med os, siger Morten Jørgensen Vesterager til TV SYD.
  Mandag tog den 39-årige svømmer sin daglige træningstur langs stranden ved Esbjerg. Kramper og forfrysninger er ikke unormalt, men distancen ud til revet er han ikke nervøs for.
  - Vi har taget de ture flere gange. Jeg har 1.500-2.000 kilometer i armene, men jeg har altid godt kunne lide at afprøve mine egne grænser. Nu er det så lige svømning, som jeg har haft mest held med.
  Morten Jørgensen Vesterager regner med at gennemføre turen sammen med to andre, og de får en følgebåd med, hvis der skulle se noget på det åbne hav. Turen er sponsoreret Natteravnene i Esbjerg, som havsvømmeren er frivillig hos.
  Morten Jørgensen Vesteragers svømmeture:
  29. juni 2010 svømmede jeg den første rigtige distance fra Holstebro til Bur (ca. 13 km) ad Storåen. 13. august 2010 svømmede jeg Borris - Lønborg (ca. 20 km) ad Skjern Å20-22 juli 2011 svømmede jeg Grein - Ybbs og Melk - Traismauer ad Donau i Østrig (ialt ca. 70 km)7-17 juli 2012 svømmede jeg Passau - Wien ad Donau i Østrig (alt ca, 300 km)25. maj 2013 svømmede jeg Norsminde - Samsø (ca. 20 km, da vi kom ud af kurs)29. maj - 1 juni 2014 svømmede jeg Kalundborg - Samsø - Horsen (ialt ca. 70 km) på tværs af Kattegat.
  
  